CELEX: 32011D0222
Language: hu
Date: 2011-04-05 00:00:00
Title: 2011/222/EU: A Bizottság határozata ( 2011. április 5. ) a halálokokra vonatkozó statisztikák terén a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanácsi rendelet szerinti statisztikai adatszolgáltatás tekintetében egyes tagállamoknak engedélyezett eltérésekről (az értesítés a C(2011) 2057. számú dokumentummal történt)

7.4.2011   
            
            
               HU
            
            
               Az Európai Unió Hivatalos Lapja
            
            
               L 93/26
            
         A BIZOTTSÁG HATÁROZATA
   (2011. április 5.)
   a halálokokra vonatkozó statisztikák terén a népegészségre és a munkahelyi egészségre és biztonságra vonatkozó közösségi statisztikáról szóló 1338/2008/EK európai parlamenti és tanácsi rendelet szerinti statisztikai adatszolgáltatás tekintetében egyes tagállamoknak engedélyezett eltérésekről
   (az értesítés a C(2011) 2057. számú dokumentummal történt)
   (Csak a bolgár, cseh, finn, francia, holland, német és svéd nyelvű szöveg hiteles)
   (2011/222/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a népegészségre és a munkahelyi egészségre és biztonságra vonatkozó közösségi statisztikáról szóló, 2008. december 16-i 1338/2008/EK európai parlamenti és tanácsi rendeletre (1) és különösen annak 9. cikke (2) bekezdésére,
   tekintettel a Bulgária, a Cseh Köztársaság, a Németországi Szövetségi Köztársaság, a Francia Köztársaság, a Holland Királyság és a Finn Köztársaság kérelmére,
   mivel:
   
               (1)
            
            
               Az 1338/2008/EK rendelet 2. cikkének megfelelően, a rendelet annak III. melléklete szerinti, a halálokokra vonatkozó statisztika készítésére is vonatkozik.
            
         
               (2)
            
            
               Az 1338/2008/EK rendelet 9. cikkének (2) bekezdése szükség esetén objektív kritériumok alapján lehetővé teszi eltérések és átmeneti időszakok biztosítását a tagállamok számára.
            
         
               (3)
            
            
               A Bizottságnak benyújtott információk alapján a Bulgária, a Cseh Köztársaság, Németország, Franciaország, Hollandia és Finnország által benyújtott, eltérés iránti kérelmeket az indokolja, hogy az említett tagállamoknak az 1338/2008/EK rendeletnek való maradéktalan megfelelés érdekében nemzeti statisztikai rendszerükben jelentős kiigazításokat kell végezniük.
            
         
               (4)
            
            
               Az ilyen eltéréseket ezért lehetővé kell tenni a kérelmező tagállamoknak.
            
         
               (5)
            
            
               Az ebben a határozatban előírt intézkedések összhangban vannak az európai statisztikai rendszer bizottságának a véleményével,
            
         ELFOGADTA EZT A HATÁROZATOT:
   1. cikk
   A mellékletben szereplő tagállamok megkapják az abban meghatározott eltéréseket.
   2. cikk
   Ennek a határozatnak a Bolgár Köztársaság, a Cseh Köztársaság, a Németországi Szövetségi Köztársaság, a Francia Köztársaság, a Holland Királyság és a Finn Köztársaság a címzettje.
   
      Kelt Brüsszelben, 2011. április 5-én.
      
         
            a Bizottság részéről
         
         Olli REHN
         
            a Bizottság tagja
         
      
   
   
      (1)  HL L 354., 2008.12.31., 70. o.
   
      MELLÉKLET
      
         A Bizottság végrehajtási hatáskörébe tartozó 1338/2008/EK rendelettől való eltérések a halálokokra vonatkozó statisztika tekintetében
      
      
                  Tagállam
               
               
                  Változó
               
               
                  Az eltérés lejárta
               
            
                  Bulgária
               
               
                  Halálok, BNO szerinti osztályozás (4 számjegy)
               
               
                  2012. december 31.
               
            
                  Cseh Köztársaság
               
               
                  A haláleset helye szerinti ország
               
               
                  2011. december 31.
               
            
                  Németország
               
               
                  A haláleset helye szerinti ország
               
               
                  2013. december 31.
               
            
                  Franciaország
               
               
                  A haláleset éve (a haláleset időpontja) halvaszületések esetében
               
               
                  2012. december 31.
               
            
                  Hollandia
               
               
                  A haláleset helye szerinti ország
               
               
                  2012. december 31.
               
            
                  Lakóhely szerinti ország a Hollandiában elhunyt külföldi illetőségű személyek esetében
               
               
                  2012. december 31.
               
            
                  Finnország
               
               
                  A haláleset helye szerinti régió (NUTS 2)
               
               
                  2013. december 31.
               
            
                  Lakóhely szerinti ország/az anya lakóhelye szerinti ország
               
               
                  2013. december 31.